b'\n_START_ARTICLE_\nGornji Sveti Ivan\n_START_SECTION_\nZemljopisni polo\xc5\xbeaj\n_START_PARAGRAPH_\nNalazi se nedaleko od Baje, na 46\xc2\xb011\'42" sjeverne zemljopisne \xc5\xa1irine i 19\xc2\xb011\'25" isto\xc4\x8dne zemljopisne du\xc5\xbeine, nekoliko kilometara od \xc4\x8cavolja i Biki\xc4\x87a.\n_START_SECTION_\nUpravna organizacija\n_START_PARAGRAPH_\nUpravno pripada Bajskoj mikroregiji u Ba\xc4\x8dko-ki\xc5\xa1kunskoj \xc5\xbeupaniji. Po\xc5\xa1tanski broj je 6447.\n_START_SECTION_\nPovijest\n_START_PARAGRAPH_\nSelo se prvi put spominje 1396. kao posjed Kala\xc4\x8dke nadbiskupije._NEWLINE__NEWLINE_Nakon turskih osvajanja je selo sasvim opustjelo._NEWLINE_1789. Gornji Sveti Ivan zahva\xc4\x87a doseljeni\xc4\x8dki val Ma\xc4\x91ara i bunjeva\xc4\x8dkih Hrvata._NEWLINE__NEWLINE_Polovicom 19. st. su stanovnici bili Hrvati i Ma\xc4\x91ari, a Nijemci su \xc4\x8dinili \xc5\xa1estinu stanovni\xc5\xa1tva .\n_START_SECTION_\nStanovni\xc5\xa1tvo\n_START_PARAGRAPH_\nU Gornjem Svetom Ivanu \xc5\xbeivi 2048 stanovnika (2005.)._NEWLINE_Pored Ma\xc4\x91ara, u Gornjem Svetom Ivanu \xc5\xbeive i Hrvati, iz skupine Bunjevaca, koji su nekad bili velika zajednica u selu .\n_START_SECTION_\nZanimljivosti\n_START_PARAGRAPH_\nNovinar i knji\xc5\xbeevnik J\xc3\xa1nos Csuka u svom djelu "A d\xc3\xa9lvid\xc3\xa9ki magyars\xc3\xa1g t\xc3\xb6rt\xc3\xa9nete 1918-1941" je naveo, i to po imenima, izaslanika Bunjevaca, koji su sudjelovali 22. rujna 1919. Mirovnoj konferenciji u Parizu , a me\xc4\x91u njima je bio i izaslanik i iz ovog sela.'